Държавен вестник, бр. 82, 2012 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  82
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-1164
от 25 септември 2012 г.
На основание чл. 21, ал. 3, т. 2 от Закона за 
прилагане на Общите организации на пазарите 
на земеделски продукти на Европейския съюз 
(ЗПООПЗПЕС) и чл. 33, ал. 1 от Наредба № 16 от 
2007 г. за подготовка и представяне на искания до 
Европейската комисия относно земеделските про­
дукти и храни със защитени географски означения 
и традиционно специфичен характер, за контрол 
за съответствие с продуктовата спецификация и 
поддържане на бази данни на производителите и 
контролиращите лица (ДВ, бр. 79 от 2007 г.), реше­
ние на Постоянната междуведомствена консулта­
тивна комисия по географски означения и храни с 
традиционно специфичен характер от 19.09.2012 г. 
и доклад на заместник-министъра на земеделието 
и храните рег. № 93-99-53 от 25.09.2012 г. нареждам:
І. Разрешавам на „Кю Чертификациони“ – 
ООД – Италия, Вила Париджини, местност 
Башано, 53035 Монтериджони (Сиена) – офис в 
Република България – Пловдив, ул. Леонардо да 
Винчи 42а, да упражнява дейност като контроли­
ращо лице по смисъла на чл. 11 от Регламент (ЕО) 
№ 510/2006 на Съвета от 20 март 2006 г. относно 
закрилата на географски указания и наименования 
за произход на земеделски и хранителни продукти 
в съответствие с чл. 18, ал. 1 ЗПООПЗПЕС за 
осъществяване на контрол за съответствие със 
спецификацията на защитено географско указание 
ЗГУ „Българско розово масло“.
ІІ. Заповедта да се изпрати в 10-дневен срок 
на заявителя и всички заинтересовани лица.
ІІІ. Заповедта да се публикува на интернет 
страницата на МЗХ в 10-дневен срок.
Заповедта да се доведе до знанието на съответ­
ните длъжностни лица за сведение и изпълнение.
За министър: 
Цв. Димитров
9743
ЗАПОВЕД № РД-47-5
от 1 октомври 2012 г.
На основание чл. 17, ал. 8 ЗСПЗЗ във връзка 
с одобрен протокол по чл. 26, ал. 11 ППЗСПЗЗ 
от директора на Областна дирекция „Земеде­
лие“ – гр. Перник, и Заповед № РД-09-478 от 
1.06.2010 г. на министъра на земеделието и храните 
за упълномощаване на зам.-министъра на земе­
делието и храните Светлана Боянова нареждам:
Да се преработи частично влезлият в сила 
план за земеразделяне и/или одобрената карта на 
имотите в съществуващи (възстановими) стари 
реални граници (картата на възстановената соб­
ственост) за землището на с. Слаковци, община 
Брезник, област Перник, за имоти с № 040034, 
040035, 040046, 040037, 040038, 040039, 040040, 
040031, 040030, 040029, 040028, 040047, 040012, 
040048, 040049, 040050, 040051, 040052 и 040053 с 
площ за преработка 7,948 дка.
Заповедта да се доведе до знанието на директора 
на Областна дирекция „Земеделие“ – гр. Перник, 
и началника на Общинската служба по земеде­
лие – гр. Брезник, за сведение и изпълнение.
Контрола по изпълнението на заповедта въз­
лагам на главния директор на Главна дирекция 
„Земеделие и поземлени отношения“.
Заповедта подлежи на обжалване по реда на 
Административнопроцесуалния кодекс.
За министър: 
С. Боянова
9791
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
ЗАПОВЕД № РД-14-161
от 5 октомври 2012 г.
На основание чл. 25, ал. 4 ЗА и чл. 18, ал. 2, 
т. 2 ППЗНП във връзка с чл. 18, ал. 1, т. 2 от 
Наредба № 7 от 2001 г. за откриване, преобра­
зуване, промени и закриване на частни детски 
градини и училища и протокол от 19.09.2012 г. 
на експертната комисия, определена със За­
повед № РД-09-3 от 4.01.2011 г., изменена със 
Заповед № РД-09-1624 от 8.11.2011 г., отказвам 
на Стоянка Иванова Илиева да открие Частен 
професионален колеж „Света София“ – София, 
поради следните мотиви:
Кандидатът не е представил изискваните до­
кументи в съответствие с нормативната уредба в 
системата на народната просвета, както следва:
I. Молба на кандидата съгласно разпоредбите 
на чл. 3 от Наредба № 7 от 2001 г. за откриване, 
преобразуване, промяна и закриване на частни 
детски градини и училища.
II. Не е представен разчет за ползване на ма­
териалната база за срока на договора съгласно 
чл. 3, т. 3 от наредбата.
III. Документи за материално-техническата 
база съгласно чл. 9, ал. 1, т. 2 от Наредба № 7 от 
2001 г. (доп., ДВ, бр. 82 от 2007 г.) за откриване, 
преобразуване, промяна и закриване на частни 
детски градини и училища:
1. Не е представен договор за наем или акт 
за собственост.
2. Не е представен проект на материалната 
база с обзавеждане, отговарящ на нормативите 
за проектиране.
3. Не са представени обяснителни записки по 
всички части (архитектура, конструкция, водо­
снабдяване и канализация, електроснабдяване и 
отопление и вентилация) съгласно чл. 9, ал. 1, 
т. 3 от наредбата.
4. Не е представен Сертификат за съответствие 
с правилата и нормите за пожарна безопасност, 
издаден от органите на Национална служба 
„Пожарна безопасност и защита на населението“ 
съгласно чл. 9, ал. 1, т. 5 от наредбата.